**PRILOGA III – FINANČNA IN POGODBENA PRAVILA**

**Ključni ukrep 3: Strukturirani dialog – srečanja med mladimi in odločevalci na področju mladine**

**I. PRAVILA, KI SE UPORABLJAJO ZA POSTAVKE PRORAČUNA, KI TEMELJIJO NA PRISPEVKIH NA ENOTO**

**I.1 Pogoji upravičenosti prispevkov na enoto**

Kadar se dotacija dodeli v obliki prispevkov na enoto, mora število enot ustrezati naslednjim pogojem:

1. enote morajo biti dejansko porabljene ali proizvedene v obdobju, ki je določeno v členu I.2.2 Posebnih pogojev;
2. enote morajo biti potrebne za izvajanje projekta oz. morajo nastati v okviru projekta;
3. število enot mora biti določljivo in preverljivo ter, zlasti, podprto z evidencami in dokumenti, ki so določeni v tej prilogi.

**I.2 Izračun in dokazila za prispevke na enoto**

1. Pot

(a.1) Izračun zneska dotacije: znesek dotacije za potne stroške se izračuna tako, da število udeležencev, vključno s spremljevalnimi osebami, za posamezno razdaljo pomnožimo s prispevkom na enoto, ki se uporablja za zadevno razdaljo, kot je določeno v Prilogi IV k sporazumu. Prispevek na enoto za razdaljo poti predstavlja znesek dotacije za povratno pot med krajem odhoda in krajem prihoda.

Za določitev uporabljene razdalje poti morajo upravičenci vnesti razdaljo enosmerne poti, ki jo izračunajo s spletnim kalkulatorjem razdalje, ki je na voljo na spletni strani Komisije, na naslovu:: <http://ec.europa.eu/programmes/erasmus-plus/tools/distance_en.htm>. Upravičenci v orodju Mobility Tool+ nato izračunajo zneske dotacije za pot na podlagi veljavnih zneskov za prispevke na enoto.

(a.2) Izračun dotacije za dodatek za drage notranje potne stroške: znesek dotacije se izračuna tako, da pomnožimo število dragih notranjih povratnih potovanj, ki so jih opravili udeleženci, vključno s spremljevalnimi osebami, s prispevkom na enoto, ki velja za »dodatek za drage notranje potne stroške«, kot je določeno v Prilogi IV Sporazuma. Dodatek za drage notranje potne stroške poti se lahko zahteva samo, če pot poteka znotraj držav programa.

1. Sprožilni dogodek: dogodek, s katerim je pogojena upravičenost do dotacije, je, da se je udeleženec dejansko udeležil aktivnosti.

O upravičenosti do dotacije za drage notranje potne stroški odloči nacionalna agencija na podlagi predložene obrazložitve. Nacionalna agencija mora opraviti oceno utemeljitve na podlagi informacij, ki jih zagotovijo upravičenci in javno dostopnih informacij v zvezi z isto potjo. Upravičenost se ugotovi na podlagi običajne cene za pot in obdobje, v katerem je bilo potovanje opravljeno.

1. Dokazila:

* Za pot med krajem ene sodelujočih organizacij in krajem aktivnosti: dokazilo o udeležbi v aktivnosti v tujini v obliki izjave, ki jo podpišeta udeleženec in organizacija gostiteljica in ki vsebuje kraj začetka in konca aktivnosti ter ime udeleženca;
* V izrednem primeru poti iz kraja, ki ni enak kraju ene od sodelujočih organizacij, in/ali potovanja na kraj, ki ni enak kraju, kjer poteka aktivnost, zaradi česar se spremeni razdalja, je treba dejansko pot dokazati z vozovnicami ali drugimi računi z navedenim krajem odhoda in krajem prihoda. V ustrezno utemeljenih izrednih primerih, kadar ni mogoče zagotoviti dokazil s strani tretjih oseb, lahko udeleženec in organizacija gostiteljica podpišeta izjavo, ki vsebuje kraj odhoda in kraj prihoda ter ime upravičenca.

1. Poročanje:

V primeru prošnje za dodatek za notranje potne stroške, mora koordinator predložiti opis dejanske poti in utemeljitev z obrazložitvijo, zakaj bolj ekonomična pot ni bila mogoča. Dejansko opravljeno pot ni mogoče utemeljiti s prikladnostjo, razen če bi bil za alternativno pot potreben več kot en dan potovanja za prihod na končni cilj ali za vrnitev na kraj odhoda.

1. Organizacijska podpora
2. Izračun zneska dotacije: znesek dotacije se izračuna tako, da število dni na udeleženca pomnožimo s prispevkom na enoto, ki velja na dan za zadevno državo gostiteljico, kot je določen v Prilogi IV k sporazumu. Če je ustrezno, se lahko pri izračunu upošteva še en dan za pot pred aktivnostjo in en dan za pot po aktivnosti.

Koordinator bo v orodju Mobility Tool+ poročal o datumih začetka in konca srečanja za vsakega udeleženca. Če je to potrebno zaradi časa, ki je potreben za pot, lahko upravičenec doda en dan za pot neposredno pred prvim dnem srečanja in en dan za pot po zadnjem dnevu srečanja; ti dodatni dnevi za pot se upoštevajo pri izračunu organizacijske podpore.

1. Sprožilni dogodek: dogodek, s katerim je pogojena upravičenost do dotacije, je, da se je udeleženec v določenem obdobju dejansko udeležil srečanja za strukturirani dialog.
2. Dokazila:

* Dokazila o udeležbi srečanja za strukturirani dialog v obliki izjave, ki jo podpiše udeleženec in ki vsebuje kraj, datum začetka in datum konca ter ime in elektronski naslov upravičenca.

**II. PRAVILA, KI SE UPORABLJAJO ZA POSTAVKE PRORAČUNA, KI TEMELJIJO NA POVRAČILU DEJANSKO NASTALIH STROŠKOV**

**II.1. Pogoji za povračilo dejanskih stroškov**

Kadar se dotacija dodeli v obliki povračila dejanskih stroškov, zanje veljajo naslednji pogoji:

1. nastanejo upravičencu;
2. nastanejo v obdobju, določenem v členu I.2.2;
3. so označeni v oceni proračuna, kot je določena v Prilogi II ali upravičenih kasnejših prenosih med postavkami proračuna v skladu s členom I.3.2;
4. nastanejo v zvezi s projektom, kot je opisano v Prilogi I, in so potrebni za njegovo izvedbo;
5. so določljivi in preverljivi ter zlasti zabeleženi v računovodskih izkazih upravičenca in pripravljeni v skladu z računovodskimi standardi, ki se uporabljajo v državi, kjer ima upravičenec svoj sedež, in v skladu z običajno prakso stroškovnega računovodstva upravičenca,
6. ustrezajo zahtevam veljavne davčne in socialne zakonodaje;
7. so smotrni, utemeljeni in v skladu z zahtevami dobrega finančnega poslovodenja, zlasti glede gospodarnosti in učinkovitosti;
8. niso vključeni v prispevek na enoto.

**II.2. Izračun dejanskih stroškov**

1. Podpora za posebne potrebe
2. Izračun zneska dotacije: dotacija se dodeli v obliki povračila 100 % dejansko nastalih upravičenih stroškov.
3. Upravičeni stroški: stroški, ki so neposredno povezani z invalidnimi udeleženci in spremljevalci (vključno s stroški poti in bivanja, če je utemeljeno in dokler se dotacija za te udeležence ne zahteva v okviru proračunskih postavk »pot« in »organizacijska podpora«) in so dodatni poleg stroškov, kritih s prispevkom na enoto.
4. Dokazila: dokazila o plačilu dejansko nastalih stroškov na podlagi računov, ki vsebujejo ime in naslov subjekta, ki je izdal račun, znesek in valuto ter datum računa.
5. Izredni stroški
6. Izračun zneska dotacije: dotacija se dodeli v obliki povračila v višini 75 % (za stroške povezan s (Spletnim) svetovanjem in anketami mladih, za finančno garancijo in aktivnosti razširjanja), 80 % za upravičene potne stroške udeležencev iz najbolj oddaljenih regij in čezmorskih držav in območij ter 100 % dejansko nastalih upravičenih stroškov (za dodatne stroške neposredno povezane z udeleženci z omejenimi možnostmi in stroške viz, dovoljenj za bivanje in cepljenja udeležencev v aktivnostih mobilnosti v tujini)..
7. Upravičeni stroški:

* Stroški v zvezi z garancijo za predplačila, ki jo predloži upravičenec, kadar takšno garancijo zahteva NA, kot je določeno v členu I.4.2 sporazuma;
* Stroški (spletnega) svetovanja in anket med mladimi, če je to potrebno za projekt;
* Stroški v zvezi z razširjanjem in izkoriščanjem rezultatov;
* Potni stroški udeležencev, ki potujejo v/iz najbolj oddaljenih regij in čezmorskih držav in ozemelj, za katere običajna pravila financiranja ne krijejo vsaj 70 % upravičenih stroškov;
* Stroški za podporo udeležbe mladih z omejenimi možnostmi (brez stroškov za pot in organizacijske podpore udeležencev in spremljevalnih oseb);
* Stroški viz, dovoljenj za bivanje in cepljenje upravičencev v aktivnostih mobilnosti v tujini.

1. Dokazila:

* Za stroške viz, dovoljenj za bivanje, cepljenje: dokazilo o plačilu na podlagi računa, ki vsebuje ime in naslov subjekta, ki je izdal račun, znesek in valuto ter datum računa;
* Za stroške (spletnega) svetovanja in anket med mladimi: dokazilo o plačilu nastalih stroškov na podlagi računa, ki vsebuje ime in naslov subjekta, ki je izdal račun, znesek in valuto ter datum računa.
* Za potne stroške udeležencev iz najbolj oddaljenih regij in čezmorskih ozemelj; dokazilo o plačilu povezanih stroškov na podlagi računov, ki vsebujejo ime in naslov subjekta, ki je izdal račun, znesek in valuto ter datum računa;
* Za stroške v zvezi z razširjanjem in izkoriščanjem rezultatov: dokazilo o plačilu nastalih stroškov na podlagi računa, ki vsebuje ime in naslov subjekta, ki je izdal račun, znesek in valuto ter datum računa;
* Za dodatne stroške, neposredno povezane z udeleženci z omejenimi možnostmi: dokazilo o plačilu nastalih stroškov na podlagi računa, ki vsebuje ime in naslov subjekta, ki je izdal račun, znesek in valuto ter datum računa.

**III. POGOJI ZA UPRAVIČENOST AKTIVNOSTI MOBILNOSTI**

1. Upravičenci bodo zagotovili, da so aktivnosti za katere je bila dodeljena dotacija, upravičene v skladu s pravili, določenimi v Vodniku za prijavitelje Eramsus+ za vsak posamezni ključni ukrep na posameznem področju.
2. Izvajane aktivnosti, ki niso skladne s pravili Vodnika za prijavitelje Erasmus+, kot jih dopolnjujejo pravila v tej prilogi, bo NA razglasil za neupravičene in znesek, ki ustreza zadevnim aktivnostim bo treba povrniti v celoti. Povračilo zajema vse proračunske postavke za katere je bila dodeljena dotacija v zvezi z aktivnostjo, ki je bila razglašena za neupravičeno.
3. Najkrajše upravičeno trajanje aktivnosti mobilnosti, določeno v Vodniku za prijavitelje, zajema najkrajše možno trajanje aktivnosti brez časa za pot.

**IV. PRAVILA IN POGOJI ZA ZMANJŠANJE DOTACIJE ZARADI SLABE, DELNE ALI PREPOZNE IZVEDBE**

* NA lahko ugotovi slabo, delno ali prepozno izvedbo projekta na podlagi končnega poročila, ki ga je oddal koordinator (vključno s poročili posameznih udeležencev, ki sodelujejo v aktivnostih mobilnosti).
* NA lahko upošteva tudi podatke, pridobljene iz drugega ustreznega vira, ki dokazujejo, da projekt ni izveden v skladu s pogodbenimi določili. Med drugimi viri informacij so lahko nadzorni obiski, pregledi dokumentacije ali pregledi na kraju samem, ki jih izvaja NA.
* Končno poročilo bo ocenjeno na podlagi meril za kakovost in točkovano z največ 100 točkami. Če se končno poročilo oceni z manj kot 50 točkami, bo NA znižala končni znesek dotacije za organizacijsko podporo zaradi slabe, delne ali prepozne izvedbe ukrepa, tudi če so bile izvedene aktivnosti upravičene in so dejansko potekale.
* Končno poročilo se oceni skupaj s poročili udeležencev mobilnosti z uporabo skupnega nabora meril za kakovost, s poudarkom na:
  + Obsegu, v katerem je bila aktivnost izvedena v skladu z odobreno vlogo za dotacijo
  + Kakovosti učnih rezultatov in vplivu na udeležence
  + Učinku na sodelujoče organizacije
  + Kakovosti praktičnih dogovorov za podporo mobilnosti v smislu priprav, spremljanja in podpore udeležencev med njihovo aktivnostjo mobilnosti
  + Kakovostnih dogovorih za priznavanje/potrjevanje učnih rezultatov udeležencev
* Zmanjšanje dotacije zaradi slabe, delne ali prepozne izvedbe se lahko uporabi pri določanju končnega zneska upravičenih stroškov za organizacijsko podporo in znaša:
  + 25 %, če je končno poročilo prejelo vsaj 40 točk in manj kot 50 točk;
  + 50 %, če je končno poročilo prejelo vsaj 25 točk in manj kot 40 točk;
  + 75 %, če je končno poročilo prejelo manj kot 25 točk.

**V. SPREMEMBE DOTACIJE**

Ni relevantno.

**VI. PREVERJANJE UPRAVIČENCEV ZA DOTACIJO IN ZAGOTAVLJANJE DOKAZIL**

V skladu s členom II.20, so lahko nad upravičenci izvajajo pregledi in revizije v zvezi s sporazumom. Namen pregledov in revizij je preverjanje, če upravičenci z dotacijo upravljajo v skladu s pravili sporazuma, zato da se ugotovi končni znesek dotacije, do katerega so upravičenci upravičeni.

Preverjanje končnega poročila se opravi za vse projekte. Poleg tega je lahko projekt predmet pregledov dokumentacije ali pregledov na kraju samem, če je sporazum za projekt vključen v vzorec NA, ki ga zahteva Evropska komisija ali če je NA vključil sporazum za ciljno preverjanje na podlagi svoje ocene tveganj

Za preverjanje končnega poročila in preglede na kraju samem bo koordinator NA priskrbel izvirna dokazila (vključno z dokazili drugih upravičencev), razen če NA zaprosi, da se ji dostavijo kopije dokazil. NA bo vrnila izvirnike dokazil upravičencu takoj po njihovi analizi. Če upravičenec ni zakonsko pooblaščen za pošiljanje izvirnikov za končno poročilo ali preglede dokumentacije, lahko zadevni upravičenec namesto tega pošlje kopije dokazil.

Upravičenci bodo upoštevali, da lahko za kakršno koli vrsto pregleda NA dodatno zahteva tudi dokazila ali dokaze, ki so običajno predvideni za drugo vrsto pregleda.

1. **Pregled končnega poročila**

Pregled končnega poročila poteka v zadnji fazi poročanja v prostorih NA, da se določi končni znesek dotacije, do katerega so upravičeni upravičenci.

Upravičenci bodo nacionalni agenciji posredovali končno poročilo preko orodja Mobility Tool+, ki bo vključevalo naslednje informacije o porabi dotacije:

* Porabljeni stroški na enoto za proračunske postavke:
  + pot
  + orgnizacijska podpora
* Dejanski nastali stroški za proračunsko postavko:
  + podpora za posebne potrebe
* Dejanski nastali stroški in dokazila, določena v Prilogi II za proračunsko postavko:
  + izredni stroški

1. **Pregledi dokumentacije**

Pregled dokumentacije je podroben pregled dodatnih dokazil v prostorih NA, ki se lahko izvaja med ali po fazi končnega poročanja.

Na zahtevo bo upravičenec nacionalni agenciji posredoval dodatna dokazila za vse proračunske postavke.

1. **Pregledi na kraju samem**

Preglede na kraju samem izvaja NA v prostorih upravičencev ali katerih koli drugih zadevnih prostorih za izvajanje projekta. Med pregledi na kraju samem bo upravičenec nacionalni agenciji omogočil pregled izvirnih dokazil, kot so navedena v končnem poročilu in pregledih dokumentacije.

Obstajata dve vrsti možnih pregledov na kraju samem:

***Pregledi na kraju samem med izvajanjem projekta***

Ta vrsta pregleda poteka med izvajanjem projekta, da nacionalna agencija neposredno preveri resničnost in upravičenost aktivnosti in udeležencev projekta.

***Pregledi na kraju samem po zaključku projekta***

Ta vrsta pregleda poteka po koncu projekta, običajno po pregledu končnega poročila.

Poleg zagotavljanja vseh dokazil, bo upravičenec nacionalni agenciji omogočil dostop do vodenja porabe projekta v knjigah upravičenca.